# Әпсәләмова Әминә Ғәбделәхәт ҡыҙы

Әпсәләмова Әминә Ғәбделәхәт ҡыҙы (17.08.1958) - педагогика фәндәре докторы, ВАК доценты

# Әпсәләмова Әминә Ғәбделәхәт ҡыҙы
## Биографияһы

Әминә Ғәбделәхәт ҡыҙы Әпсәләмова 1958 йылдың 17 авгусында Башҡортостан Республикаһының Йәрмәкәй районы Иҫке Турай ауылында тыуған.
1975 йылда Өфө музыкаль тәрбиә мәктәп-интернатын тамамлағандан һуң,
1985 йылда Майкоп ҡалаһындағы Адыгея дәүләт педагогия институтының музыкаль-педагогия факультетын тамамлай.
1980-1985 йй. Өфө балалар баҡсаһында тәрбиәсе, музыкаль етәксе булып эшләй.
1985 й. башлап Башҡорт дәүләт педагогия институты уҡытыусыһы.
1993 йылда Мәскәү асыҡ педагогия университетында аспирантура тамамлап ҡайтҡандан һуң Мифтахетдин Аҡмулла исемендәге Башҡорт дәүләт педагогия университетында уҡытыусы, педагогика һәм мәктәпкәсә йәшкә тиклемге белем биреү методикаһы кафедраһы доценты, профессоры.

# Әпсәләмова Әминә Ғәбделәхәт ҡыҙы
## Тормош һәм хеҙмәт юлы

1990 й. – М.А.Шолохов исемендәге Мәскәү дәүләт асыҡ педагогия университетының мәктәпкәсә йәштәге балалар педагогикаһы кафедраһында 4 айлыҡ стажировка үтә.
1990 - 1993 й. М.А.Шолохов исемендәге Мәскәү дәүләт асыҡ педагогия университетының көндөҙгө аспирантураһында маҡсатлы уҡыу үтә, «Формирование нравственной культуры студентов педвузов средствами башкирского народного творчества» (1994, Мәскәү) темаһына кандидатлыҡ диссертацияһын яҡлай.
1994 й. Австралияла уҙғарылған «Образование за культурную демократию – глобальные перспективы» (Аделаида, 19-21 май, 1994 й.) халыҡ-ара фәнни-ғәмәли конференцияһында ҡатнаша һәм Familiarisation of Children with their Inherited National Culture through Musikal Folklore доклады менән сығыш яһай.
1994 й. (17.05. – 17.08.94) – Австралия мәғариф системаһын өйрәнеү маҡсатында ғилми стажировка үтә.
1995 й. ХХI ОМЕР халыҡ-ара Конгресында (Йокохама, Япония) ҡатнаша һәм «The social position of child in National Culture» темаһына сығыш яһай.
1996 й. «Маленькие дети: приоритеты и задачи в 21 веке» ХХII ОМЕР халыҡ-ара Конгресында (Бангкок, Таиланд) ҡатнаша һәм «Implementation of innovation technology in child-care centers of the Republic of Bashkortostan» темаһына доклад яһай.
1996 й. буйынса I Халыҡ-ара Мультимәҙәни мәғариф (Лахти, Финляндия) Конгресында ҡатнаша һәм Ethics of International Intercourse of Pre-schoolers темаһына докладын һөйләй.
1997 й. II Халыҡ-ара Мультимәҙәни мәғариф Конгресында (Ювяскюля, Финляндия) ҡатнаша.
1997-2000 йй. иМ.А.Шолохов исемендәге Мәскәү дәүләт асыҡ педагогия университетының докторантураһында маҡсатлы белем ала, докторлыҡ диссертациеяһы өҫтөндә эшләй.
2007 й. – докторлыҡ диссертацияһын яҡлай.
2011-2017 йй. ректорҙың саҡырыуы буйынса ЧОУ ВО «Восточная экономико-юридическая гуманитарная академия»һында (Академия ВЭГУ) баш ғилми хеҙмәткәр вазифаһын башҡара.
2008 йылдан 2016 йылға тиклем Мәскәү, Өфө, Ҡаҙан белем камиллаштырыу уҡыу йорттарында курстарҙа уҡыған. 2017 йылдың яҙы-көҙө Германияның Дюссельдорф ҡалаһында Халыҡ-ара коммуникациялар Институтында квалификация камиллаштырыу институтында 400 сәғәтлек немец телен интенсив өйрәнеү курстарын үтә. Немец һәм инглиз һөйләшеү теленә эйә.
Уҡытыу һәм тәрбиә эшендә инновацион технологияларҙы ҡулланыуға бағышланған хеҙмәттәре күп.

# Әпсәләмова Әминә Ғәбделәхәт ҡыҙы
## Ғилми ҡаҙаныштары

60-тан артыҡ ғилми хеҙмәт авторы, шулар араһында «Концепция регионального компонента Государственного образовательного стандарта высшего профессионального образования» (2006, Башҡортостан Республикаһы мәғариф министрлығы грифы менән).
«Развитие межнациональных отношений студенческой молодежи» - (http://cert/mcito/ru(недоступная+ссылка)) хеҙмәте өсөн "Гуманитар тармаҡтағы иң яҡшы ғилми китап - 2017" Халыҡ-ара конкурсының «Педагогика: теория и методика обучения и воспитания» номинацияһы буйынса еңеүсе исеменә лайыҡ була.
Һөнәри берлектәр ағзаһы: 2011 й. – 2018 й. рецензияланыусы "Вестник ВЭГУ" журналының (Өфө ҡалаһы) редакция коллегияһы ағзаһы.
2011-2014 йй. - рецензияланыусы "Вестник ЧГПУ" журналының (Силәбе ҡалаһы) редакция коллегияһы ағзаһы
2013 й. - "Известные ученые России" Интернет-Энциклопедияһы ҡатнашыусыһы.
2014 й. - Һөнәри белем биреү сифаты буйынса Федераль эксперт.
2015 й. - Һөнәри белем биреү тармағында Эксперттар Гильдияһы ағзаһы.

# Әпсәләмова Әминә Ғәбделәхәт ҡыҙы
## Уҡыусылары

2008 й. - Сыртланова Н.Ш. – Мәктәпкәсә белем биреү теорияһы һәм методикаһы специальносы буйынса (Силәбе ҡалаһы) - «Мультикультурная направленность регионального компонента дошкольного образования»
2011 й. Николаева О.Ф. Мәктәпкәсә белем биреү теорияһы һәм методикаһы специальносы (Силәбе ҡалаһы) - «Педагогические условия формирования культуры творческого мышления старших дошкольников» (г.Челябинск).

# Әпсәләмова Әминә Ғәбделәхәт ҡыҙы
## Маҡтаулы исемдәре һәм наградалары

* 2008 й. - Башҡортостан Республикаһы мәғариф отличнигы‏‎
* 2013 й. – Башҡортостан Республикаһының Өфө ҡалаһы ҡала округы Хакимиәтенең Почёт грамотаһы
* 2017 й. – Атҡаҙанған фән һәм мәғариф эшмәкәре (РАЕ, Мәскәү ҡалаһы)
* 2017 й. – «РФ мәғариф тармағы Почётлы хеҙмәткәре» маҡтаулы исеме
* 2017 й. – РФ Мәғариф һәм фән министрлығының Почёт грамотаһы (мәғариф тармағында өлгәшкән ҡаҙаныштары һәм күп йыллыҡ намыҫлы хеҙмәте өсөн).
* "Билдәле ғалимдар" энциклопедияһы ҡатнашыусыһы сертификаты
* "Рәсәй ғалимдары" Интернет-энциклопедияһы ҡатнашыусыһы